ሶስት ባለሃብቶች 1 ነጥብ 8 ሚሊዮን ብር ግምት ያለው የእጅ ጓንት ድጋፍ አደረጉ
 መቀሌ (ኢዜአ) ነዋሪነታቸው በአዲስ አበባ የሆኑ ሶስት ባለሃብቶች የኮሮና ቫይረስን ለመከላከል የሚውል 1 ነጥብ 8 ሚሊዮን ብር የሚገመት የህክምና ጓንት ለትግራይ ክልል ጤና ቢሮ አስረከቡ ። የክልሉ ጤና ቢሮ ኃላፊ ዶክተር ሓጎስ ጎደፋይ ትናንት እንዳስታወቁት ፣ አቶ ጌታቸው ወልዱ የተባሉ ባለሃብት በ1 ነጥብ 4 ሚሊዮን ብር ወጪ 1 ሚሊዮን ጓንት ፤ አቶ ብርሃነ ወልዱ የተባሉ ባለሀብት ደግሞ በ280 ሺ ብር ወጪ 200 ሺ የህክምና ጓንት እንዲሁም ኢንጂነር ደግነህ በላይ የሚባሉ ባለሃብት ደግሞ በ140 ሺህ ብር የገዙት 100 ሺህ ጓንት ለ ክልሉ ጤና ቢሮ አበርክተዋል ። ክልሉ የህክምና ጓንት እጥረት እንደነበረው ያስታወሱት የቢሮው ኃላፊ የኮሮና ቫይረስን ለመከላከል ጊዜያዊ ማእከላት ሆነው ለተዘጋጁ ሆስፒታሎች ይከፋፈላል ብለዋል።  አዲስ ዘመን መጋቢት 26/2012